Document ID: 32005D0225

KOMISIJAS LĒMUMS
(2005. gada 14. marts),
ar ko labo Lēmumu 2003/526/EK attiecībā uz klasiskā cūku mēra kontroles pasākumiem Francijā, Luksemburgā, Slovākijā un Vācijā
(izziņots ar dokumenta numuru K(2005) 600)
(Dokuments attiecas uz EEZ)
(2005/225/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas dažu dzīvu dzīvnieku un produktu Kopienas iekšējā tirdzniecībā iekšējā tirgus izveidei (1), un jo īpaši tās 10. panta 4. punktu,
tā kā:
(1)
Reaģējot uz klasiskā cūku mēra uzliesmojumiem atsevišķās dalībvalstīs, Komisija 2003. gada 18. jūlijā pieņēma Lēmumu 2003/526/EK par aizsardzības pasākumiem pret klasiskā cūku mēra izplatīšanos Francijā, Luksemburgā, Slovākijā un Vācijā (2). Ar šo lēmumu tika ieviesti atsevišķi papildu pasākumi klasiskā cūku mēra izplatības kontrolei.
(2)
Atsevišķās Reinzemes-Pfalcas teritorijās Vācijā, Moselle departamentā Francijā un Luksemburgā situācija ar klasisko cūku mēri ir ievērojami uzlabojusies. Tas pats attiecināms arī uz Levice, Nitra, Topoľčany, Nové Mesto nad Váhom rajonu veterinārās un pārtikas pārvaldes teritorijām un Púchov rajonu Slovākijā. Tāpēc Lēmuma 2003/526/EK noteikumi attiecībā uz šiem apgabaliem vairs nav piemērojami.
(3)
Ņemot vērā vispārējo situāciju ar klasisko cūku mēri citos Francijas, Slovākijas un Vācijas apgabalos, ir lietderīgi pagarināt Lēmuma 2003/526/EK spēkā esamību.
(4)
Tāpēc attiecīgi jāgroza Lēmums 2003/526/EK.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/526/EK groza šādi.
1)
Lēmuma 11. pantā vārdus “2005. gada 30. aprīlis” aizstāj ar vārdiem “2006. gada 30. aprīlis”.
2)
Pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2005. gada 14. martā

Labels: 3
18
6